राज्य महिला कमीशन शुरू करेगा पैरवी मुहिम
पंजाबराज्य महिला कमिशन की चेयरपर्सन बीबी परमजीत कौर लांडरा ने कहा कि कमीशन की ओर से सरहदी क्षेत्रों की महिलाओं से संबंधित पिछले समय में विचारे गए केसों की स्थिति का जायजा लेने के लिए राज्य स्तरीय पैरवी मुहिम की शुरुआत की जा रही है, ताकि महिलाओं से संबंधित मामलों का गंभीरता से हल किया जा सके। सोमवार को बाबा बुड्ढा सीनियर सेकंडरी स्कूल में रखे गए सार्वजनिक प्रोग्राम की अध्यक्षता करते हुए उन्होंने कहा कि कमिशन महिलाओं से संबंधित मामलों के जल्द हल के लिए तत्पर हैं और इसी मुहिम के तहत महिलाओं की सुविधा के लिए कमिशन की ओर से सरहदीय इलाकों में आप जाकर समस्याओं का हल किया जा रहा है। उन्होंने कहा कि प्रस्तावित पैरवी मुहिम एक महीने तक शुरु होने जा रही है, जिस दौरान लोक मसलों के हल के साथ-साथ महिलाओं के सशक्तिकरण और उन्हें जागरूक करने पर भी जोर दिया जाएगा। उन्होंने कहा कि कमीशन जल्द ही स्कूलों कालेजों द्वारा राज्य स्तरीय जागरुकता मुहिम भी शुरु करने जा रहा है। इस मुहिम के तहत सरकारी और निजी शैक्षणिक अदारों के सहयोग से स्कूलों कालेजों में विशेष सेमिनार और वर्कशाप का आयोजन होगा, जिनके द्वारा महिलाओं को उनके अधिकारों के प्रति सतर्क किया जाएगा। इस दौरान 400 से अधिक शिकायतें और केस सुनवाई के लिए रखे गए, जिनमें से पैंशन से संबंधित 200 से अधिक आवेदन मौके पर ही सुनवाई के उपरांत निपटा दिए गए। बाकी रहते केसों में कुछ केस घरेलू हिंसा, पैंशन आदि से संबंधित थे, जिन्हें संबंधित विभागों के मौके पर ही मौजूद अधिकारियों की ओर से विचारा गया।
इस अवसर पर कमीशन की वाइस चेयरमैन सतबीर कौर मनहेड़ा, मैंबर बीबी सिमरजीत कौर सिद्धू, मानवा अधिकार मिशन के सेक्रेटरी रिटायर्ड ब्रिगेडियर गुरिंदरजीत सिंह, नगर कौंसल रमदास के सीनियर उप प्रधान सुरिंदरपाल कालिया, कौंसलर इंद्रजीत सिंह राणा के अलावा सामाजिक सुरक्षा, भलाई, माल और पुलिस विभाग के अधिकारी मौजूद थे।
चेयरपर्सन परमजीत कौर लांडरा लोगों की मुश्किलें सुनते हुए।
hin_Deva hin_Deva bho_Deva hin_Deva